Drugs.com

Το Drugs.com είναι μια ηλεκτρονική φαρμακευτική εγκυκλοπαίδεια που παρέχει πληροφορίες για φάρμακα για τους καταναλωτές και τους επαγγελματίες υγείας, κυρίως στις Ηνωμένες Πολιτείες. Περιγράφει τις πληροφορίες της ως "ακριβείς και ανεξάρτητες", ωστόσο παρέχονται "μόνο για εκπαιδευτικούς σκοπούς και δεν προορίζονται για ιατρικές συμβουλές, διάγνωση ή θεραπεία".

 Ιστοσελίδα 
Ο ιστότοπος Drugs.com ανήκει και λειτουργεί από την Drugsite Trust, μια ιδιωτική εταιρεία που διοικείται από δύο φαρμακοποιούς της Νέα Ζηλανδίας, την Κάρεν Αν και τον Φίλιπ Τζέιμς Θόρντον. Η Drugs.com λειτουργεί στο IBM Cloud, και παρέχει πληροφορίες σχετικά με περίπου 24.000 φάρμακα. Το 2021 την επισκέφθηκαν 50 εκατομμύρια χρήστες ανά μήνα, και έχει χρόνο λήψης ένα δευτερόλεπτο. 

Το Drugs.com είναι πιστοποιημένο από το πρόγραμμα πιστοποίησης απορρήτου TRUSTe  και το HONcode του ιδρύματος Health on the Net.
 Ιστορία 
O τομέας Drugs.com καταχωρίστηκε αρχικά από την Bonnie Neubeck το 1994.  Το 1999, ο Eric MacIver αγόρασε τον τομέα από τη Neubeck.  Τον Αύγουστο του 1999, ο MacIver πούλησε τον τομέα σε δημοπρασία για 823.666 δολάρια, στην Venture Frogs, μια startup των Tony Hsieh και και, Alfred Lin, περισσότερο γνωστών για τη συμμετοχή τους στο LinkExchange και αργότερα στο Zappos.com.  Η Venture Frogs πούλησε το όνομα τομέα Drugs.com σε επενδυτή τον Ιούνιο του 2001, επιτρέποντας στους Hsieh και Lin να επικεντρωθούν στο Zappos.com. 

Ο ιστότοπος Drugs.com ξεκίνησε επίσημα τον Σεπτέμβριο του 2001.  Τον Μάρτιο του 2008, το Drugs.com ανακοίνωσε την κυκλοφορία του Mednotes - μιας ηλεκτρονικής εφαρμογής ιστορικού λήψης φαρμάκων, που συνδέεται με την Google Health.

Τον Μάιο του 2010, ο FDA των ΗΠΑ ανακοίνωσε μια συνεργασία με το Drugs.com για τη διανομή ενημερώσεων για την υγεία των καταναλωτών στον ιστότοπο Drugs.com καθώς και στην πλατφόρμα για κινητά.

Τον Φεβρουάριο του 2016, η comScore ανέφερε ότι το Drugs.com ήταν το έκτο πιο δημοφιλές δίκτυο υγείας, λαμβάνοντας περίπου 23 εκατομμύρια επισκέπτες, ενώ η Searchmetrics κατέταξε το Drugs.com στους 100 καλύτερους ιστότοπους των ΗΠΑ με βάση την ορατότητα αναζήτησης. 

 Παραπομπές 

Κατηγορία:Φάρμακα
Κατηγορία:Ιστότοποι